Triin Ojaste

Triin Ojaste (sündinud 14. märtsil 1990 Rakveres) on Eesti murdmaasuusataja.

2007. aastal Jacas peetud Euroopa noorte olümpiafestivalil sai Ojaste 5 km klassikasõidus 22. koha ja 10 km vabasõidus 31. koha.

Triin Ojaste osales juunioride maailmameistrivõistlustel 2008. aastal Mallesis ja sai sprindi vabasõidus 34. koha ning 10 km ühisstardiga vabasõidus 61. koha. Aasta hiljem Praz de Lysis toimunud juunioride MM-il tuli ta sprindi klassikasõidus 13., 5+5 km suusavahetusega sõidus 12. ja 5 km vabasõidus 31. kohale. 

Maailma karikasarjas osales Ojaste esimest korda 29. novembril 2008 Kuusamo MK-etapil 1,2 km sprindi klassikasõidus ja sai 75 startinu seas 62. koha.Kuusamo MK-etapp 29. november 2008 Ta on osalenud () 40 MK-etapil ja jõudnud punktikohale ehk 30 parema hulka viiel korral. Esimest korda jõudis ta punktikohale 5. detsembril 2009 Düsseldorfi MK-etapil 0,8 km sprindi klassikasõidus, kui sai 23. koha.   

Triin Ojaste tuli esimest korda Eesti meistriks naisteklassis 20. jaanuaril 2009 Otepääl toimunud Eesti meistrivõistlustel 10 km eraldistardist klassikasõidus. Ta võitis 3,8 sekundiga teiseks tulnud Tatjana Mannimad ja kolmandana lõpetanud Kaija Udrast ligi poole minutiga.

Triin Ojaste treenib isa Kalju Ojaste käe all. 

Saavutused
27px  Olümpiamängudel
2010  Vancouveris
 37. koht klassikasprindis

Maailmameistrivõistlustel 
2011  Oslos 
 34. koht vabatehnikasprindis

Maailma karikasarjas
Maailma karikasarja etappide punktikohad
Jrk-nrKohtAastaKuupäevKohtRiikAla1.23.20095. detsember Düsseldorf 0,8 km sprint vaba 2.30.20104. detsember Düsseldorf vabatehnikasprint3.30.201125. november Kuusamo klassikasprint4.28.20113. detsember Düsseldorf vabatehnikasprint5.25.201221. jaanuar Otepää klassikasprint

 Viited 

 Välislingid 

 Triin Ojaste Eesti Suusaliidu kodulehel
 Maaleht Suusalootus Triin Ojaste: Kokku hoidmine viib meid edasi


Kategooria:Eesti murdmaasuusatajad
Kategooria:Rakverest pärit sportlased
Kategooria:Sündinud 1990